ELŐTERJESZTÉS

**Bozsok községi Önkormányzatának Képviselő-testülete**

**2017. november 28-i ülése**

**3. napirendi pontjához**

**Tisztelt Képviselő-testület!**

A képviselő-testület 2016. november 30-án tartott ülésén foglalkozott legutóbb a Kőszegi Közös Önkormányzati Hivatalban dolgozó köztisztviselők illetménykiegészítésével.

A közszolgálati tisztviselőkről szóló 2011. évi CXCIX. törvény (továbbiakban: Kttv.) 234. § (3) bekezdése értelmében tárgyévre kell megállapítani a köztisztviselők illetménykiegészítését.

E rendelkezésnek eleget téve alkotta meg a képviselő-testület a jelenleg hatályban lévő, a Kőszegi Közös Önkormányzati Hivatal köztisztviselői 2017. évi illetménykiegészítésének megállapításáról szóló 13/2016.(XII.1.) önkormányzati rendeletet.

Az illetménykiegészítések mértékében a 2017-es évhez képest nincs változás: ez a megyei és megyei jogú városnál legfeljebb 40%, községi önkormányzatnál legfeljebb 20%, míg a többi önkormányzatnál legfeljebb 30% lehet.

Az érettségi végzettségűek számára egységesen legfeljebb 20% illetménykiegészítést lehet megállapítani.

A jelenleg hatályos szabályozásunk szerint a felsőfokú és középfokú végzettséggel rendelkező köztisztviselők egységesen, az alapilletményük 20%-át kitevő illetménykiegészítésben részesülnek.

Javaslom ezt a mértéket a 2018. évre is meghagyni, de a Kttv. fenti rendelkezésének eleget téve – formailag – új rendeletet kell alkotni.

Kérem a Tisztelt Képviselő-testületet az előterjesztés megtárgyalására, a köztisztviselők 2018. évi illetménykiegészítése tekintetében új önkormányzati rendelet megalkotására.

Bozsok, 2017. november 23.

 **Dr. Zalán Gábor s.k.**

 jegyző

**Bozsok községi Önkormányzat Képviselő-testületének**

**…../2017. (XI. …..) önkormányzati rendelete**

**a Kőszegi Közös Önkormányzati Hivatal köztisztviselői 2018. évi illetménykiegészítésének megállapításáról**

Bozsok községi Önkormányzat Képviselő-testülete az 1. § vonatkozásában a Magyarország 2018. évi központi költségvetéséről szóló 2017. évi C. törvény 59. § (6) bekezdésében, a 2. § vonatkozásában a közszolgálati tisztviselőkről szóló 2011. évi CXCIX. törvény 234. § (3)-(4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el

**1. §**

A Képviselő-testület a Kőszegi Közös Önkormányzati Hivatalban foglalkoztatott köztisztviselők illetményalapját 2018. évben 42500,- Ft-ban állapítja meg.

**2.§**

A Kőszegi Közös Önkormányzati Hivatal felsőfokú és érettségi végzettséggel rendelkező köztisztviselőit 2018. évre egységesen, az alapilletményük 20%-át kitevő illetménykiegészítés illeti meg.

**3. §**

(1) Ez a rendelet 2018. január 1-jén lép hatályba.

(2) Hatályát veszti Bozsok községi Önkormányzat Képviselő-testületének a Kőszegi Közös Önkormányzati Hivatal köztisztviselői 2017. évi illetménykiegészítésének megállapításáról szóló 13/2016.(XII.1.) önkormányzati rendelete.

 **Darabos Béla s. k. Dr. Zalán Gábor s. k.**

 polgármester jegyző

**ELŐZETES HATÁSVIZSGÁLATI LAP**

**a Kőszegi Közös Önkormányzati Hivatal köztisztviselői 2018. évi illetménykiegészítésének megállapításáról szóló**

**új önkormányzati rendelet megalkotásához**

**(a jogalkotásról szóló 2010. évi CXXX. törvény 17. §-a alapján)**

**A tervezett jogszabály várható következményei, különösen:**

**I. társadalmi hatásai:**

A tervezetnek társadalmi hatása nincs.

**II. gazdasági hatásai:**

A tervezetnek gazdasági hatása nincs.

**III. költségvetési hatásai:**

A tervezetnek plusz költségvetési hatása nincs, mivel a 2018. évi költségvetés összeállítása is tartalmazni fogja az illetménykiegészítés fedezetét.

**IV. környezeti következményei:**

A tervezetnek környezeti következményei nincsenek.

**V. egészségi következményei:**

A tervezetnek egészségi következményei nincsenek.

**VI. adminisztratív terheket befolyásoló hatásai:**

A tervezetnek adminisztratív terheket befolyásoló hatása minimális.

**VII. megalkotásának szükségessége:**

A közszolgálati tisztviselőkről szóló 2011. évi CXCIX. törvény 234. § (3) bekezdése értelmében a helyi önkormányzat rendeletben egységesen, a tárgyévre vonatkozóan állapíthat meg illetménykiegészítést.

**VIII. a jogalkotás elmaradásának várható következményei:**

A szabályozás hiánya - a VII. pontban leírt szabályokra való tekintettel - jogsértést nem eredményezne.

**IX. alkalmazásához szükséges személyi, szervezeti, tárgyi és pénzügyi feltételek:**

Az eddigiekhez képest nem igényel többlet feltételt.